google/wiki40b huggingface dataset:
मुकुल संगमा

प्रारंभिक जीवन

मुकुल संगमा का जन्म 20 अप्रैल 1965 को बिनय भूषण और रोशन बेगम के यहाँ चेंगकोमपारा गाँव, अम्पति, दक्षिण पश्चिम गारो हिल्स जिला में हुआ। इन्होने अपनी विद्यालय शिक्षा राजकीय हाईस्कूल, अम्पति से पूर्ण की तथा 1982 में विश्विद्यालय पूर्व परीक्षा शिलांग के सेंट एंटोनी कॉलेज से पूर्ण की। इसके बाद ये इन्होने स्नातक की डिग्री इम्फाल के क्षेत्रीय चिकत्सा विज्ञान संस्थान से प्राप्त की।

राजनैतिक सफर

संगमा ने सक्रिय राजनीति में वर्ष 1993 में आये और अम्पतगिरि निर्वाचन क्षेत्र से निर्दलीय जीत दर्ज की। वह पुनः 1998, 2003 और 2008 में यहाँ से भारतीय राष्ट्रीय कांग्रेस से विधायक चुने गये।
2003 में वह राज्य के डी॰ डी॰ लपांग की सरकार में गृह एवं शिक्षा मंत्री बने। 11 अप्रैल 2005 को वह राज्य के उपमुख्यमंत्री बने।
13 मई 2009 को वह पुनः डी॰ डी॰ लपांग की सरकार में राज्य के उपमुख्यमंत्री बने। 19 अप्रैल 2010 को, डी॰ डी॰ लपांग के मुख्यमंत्री पद से इस्तीफे के बाद, 20 अप्रैल 2010 को वह राज्य के मुख्यमंत्री बने।
२७५८ ईसा पूर्व

२७५८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २७५८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
ऐंब्रोज़ पारे

ऐंब्रोज़ पारे (Ambroise Pare , सन् 1510 - 1590) को फ्रेंच शल्यचिकित्सा का जनक कहा जाता है।

परिचय

इनका जन्म फ्रांस के लावाल नामक नगर के पास दूर-हेर्सेंत (Bourg-Hersent) में हुआ था। इन्होंने उस समय के रीत्यनुसार पहले एक नाई की दूकान में काम सीखा। बाद में होटल द्यु (Hotel Dieu) नामक संस्था में, तथा सन् १५४५-५० तक सिल्वियस जैकोबस के शिष्यत्व में शरीरशास्त्र का अध्ययन किया।
सेना में शल्यचिकित्सक नियुक्त होने पर इन्होंने, बड़ी प्रसिद्धि प्राप्त की तथा फ्रांस के एक के पश्चात् एक चार राजाओं के शल्यचिकित्सक रहे। इन्होंने शल्यचिकित्सा में कष्ट को कम करनेवाली तथा लाभदायक अनेक रीतियों का आविष्कार तथा प्रसार किया, जैसे रक्तस्राव को बंद करने के लिये घाव को जलाने के स्थान पर इन्होंने धमनी को बाँधने की रीति निकाली। चिकित्साशास्त्र संबंधी इन्होंने कई ग्रंथ फ्रेंच भाषा में लिखे। इन्हीं का यह नम्र कथन था कि चिकित्सा मैंने की, किंतु निरोग ईश्वर ने किया।
भारत के सामाजिक-आर्थिक मुद्दे

भारत विश्व का क्षेत्रफल अनुसार सातवाँ सबसे बड़ा और जनसंख्या अनुसार दूसरा सबसे बड़ा एक दक्षिण एशियाई राष्ट्र है। इसकी विकासशील अर्थव्यवस्था वर्तमान समय में विश्व की दस सबसे बड़ी अर्थव्यवस्थाओं में से एक है। 1991 के बड़े आर्थिक सुधारों के पश्चात भारत सबसे तेजी से बढ़ती प्रमुख अर्थव्यवस्थाओं में से एक बन गया तथा इसे नव औद्योगीकृत देशों में से एक माना जाता है। आर्थिक सुधारों के पश्चात भी भारत के समक्ष अभी भी कई सामाजिक चुनौतियाँ है जिनमें से प्रमुख सामाजार्थिक मुद्दे हैं: गरीबी, भ्रष्टाचार, नक्सलवाद व आतंकवाद, कुपोषण और अपर्याप्त सार्वजनिक स्वास्थ्य सेवा।
भारत में सामाजार्थिक मुद्दों से सम्बन्धित आँकड़ों का अभिलेख भारत सरकार का सांख्यिकी और कार्यक्रम कार्यान्वयन मंत्रालय रखता है। 1999 में स्थापित इस मंत्रालय का राष्ट्रीय प्रतिदर्श सर्वेक्षण कार्यालय हर वर्ष सामाजार्थिक सर्वेक्षण करता है जो कि दौरों के रूप में किया जाता है। इस सर्वेक्षण में थोड़े बहुत क्षेत्रों को छोड़ कर सम्पूर्ण भारत को शामिल किया जाता है। जिन क्षेत्रों को इस सर्वेक्षण से बहार रखा जाता है उनमें सम्मिलित हैं नागालैंड के वे आंतरिक गाँव जो बस मार्ग से पाँच किलोमीटर से अधिक दूरी पर स्‍थित हैं व अण्डमान और निकोबार द्वीपसमूह के वे गाँव जो पूर्ण रूप से अगम्‍य हैं।

गरीबी

भारत में गरीबी व्यापक है, देश में अनुमानतः विश्व के एक तिहाई गरीब निवास करते हैं। विश्व बैंक की 2010 में आई एक रिपोर्ट के अनुसार भारत की पूरी आबादी का 32.7% हिस्सा अन्तराष्ट्रीय गरीबी रेखा $1.25 के नीचे जीवन व्यतीत करता है और 68.7% आबादी प्रतिदिन $2 से भी कम में अपना जीवन निर्वाह करती है।

भ्रष्टाचार

भारत में भ्रष्टाचार एक प्रमुख मुद्दा है और इससे देश की अर्थव्यवस्था पर प्रतिकूल प्रभाव पड़े हैं। ट्रांसपेरेंसी इंटरनेशनल द्वारा 2005 में कराए गए एक अध्ययन में पाया गया था कि सफलतापूर्वक सार्वजनिक कार्यालयों में अपना काम निकालने के लिए 62% से भी अधिक भारतीयों को प्रत्यक्ष रूप से रिश्वत देने या किसी तरह के प्रभाव का सहारा लेने का अनुभव था। 2008 में इसी तरह की रिपोर्ट में पाया गया कि 40% भारतीयों को सरकारी कार्यालयों में रिश्वत देने या किसी तरह के निजी सम्पर्क का सहारा लेने का अनुभव था। 2012 में ट्रांसपेरेंसी इंटरनेशनल के भ्रष्टाचार सूचकांक में शामिल किए गए 176 देशों में से भारत विश्व का 94वां सबसे भ्रष्ट देश था।

नक्सलवाद व आतंकवाद

भारत बहुत समय से आतंकवाद का शिकार रहा है। गृह मंत्रालय के अनुसार आतंकवाद देश के लिए एक महत्वपूर्ण खतरा बना हुआ है। भारत के कई राज्य आतंकवाद या नक्सलवाद से प्रभावित रहे हैं, इनमें प्रमुख रूप से शामिल हैं: जम्मू और कश्मीर, उड़ीसा, छत्तीसगढ़, झारखण्ड और उत्तर-पूर्व के सात बहन राज्य। 2012 में देश के 640 जिलों में से कम से कम 252 जिले विद्रोही और आतंकवादी गतिविधियों से विभिन्न स्तर पर पीड़ित थे।
लैंसडाउन

गढ़वाल राइफल्स का गढ़

खूबसूरत हिल स्टेशन लैंसडाउन को अंग्रेजों ने वर्ष 1887 में बसाया था। उस समय के वायसराय ऑफ इंडिया लॉर्ड लैंसडाउन के नाम पर ही इसका नाम रखा गया। वैसे, इसका वास्तविक नाम कालूडांडा है। यह पूरा क्षेत्र सेना के अधीन है और गढ़वाल राइफल्स का गढ़ भी है। आप यहाँ गढ़वाल राइफल्स वॉर मेमोरियल और रेजिमेंट म्यूजियम देख सकते हैं। यहाँ गढ़वाल राइफल्स से जुड़ी चीजों की झलक पा सकते हैं। संग्रहालय शाम के 5 बजे तक ही खुला रहता है। इसके करीब ही परेड ग्राउंड भी है, जिसे आम पर्यटक बाहर से ही देख सकते हैं। वैसे, यह स्थान स्वतंत्रता आन्दोलन की कई गतिविधियों का गवाह भी रह चुका है।

पर्यटन स्थल

प्राकृतिक सौंदर्य से भरपूर इस इलाके में देखने लायक काफी कुछ है। प्राकृतिक छटा का आनन्द लेने के लिए टिप इन टॉप जाया जा सकता है। यहाँ से बर्फीली चोटी और मनोरम दृश्य देखा जा सकता है। दूर-दूर तर फैले पर्वत और उनके बीच छोटे-छोटे कई गाँव आसानी से देखे जा सकते हैं। इनके पीछे से उगते सूरज का नजारा अद्भुत प्रतीत होता है। साफ मौसम में तो बर्फ से ढँके पहाड़ों की लम्बी श्रृंखला दिखती हैं। पास में ही 100 साल से ज्यादा पुराना सेंट मैरीज़ चर्च भी है। यहाँ की भुल्ला ताल बहुत प्रसिद्ध है। यह एक छोटी-सी झील है जहाँ नौकायन की सुविधाएँ उपलब्ध हैं। शाम को सूर्यास्त का खूबसूरत नजारा संतोषी माता मंदिर से दिखता है। यह मंदिर लैंसडाउन की ऊँची पहाड़ी पर बना हुआ है। वैसे, यहाँ से कुछ किलोमीटर की दूरी पर ताड़केश्वर मंदिर भी है। यह भगवान शिव का प्राचीन मंदिर है। इसे सिद्ध पीठ भी माना जाता है। यह पहाड़ पर 2092 मीटर की ऊँचाई पर स्थित है। पूरा मंदिर ताड़ और देवदार के वृक्षों से घिरा है। यह पूरा इलाका खूबसूरत होने के साथ-साथ शान्त भी है। सैलानी यहाँ पहाड़ चढ़ने, बाइकिंग, सायकलिंग जैसे साहसी खेलों के लिए भी आते हैं।

जनसांख्यिकीय

2001 के अनुसार  भारत की जनगणना, के अनुसार लैंसडाउन की जनसंख्या 7902 थी। पुरुष 64% और महिलाएँ 36% थीं। लैंसडाउन में औसत साक्षरता 86% है जो कि राष्ट्रीय औसत से अधिक है। पुरुषों की साक्षरता 91% व महिलाओं की 79% है। लैंसडाउन में 9% जनसंख्या 6 वर्ष से कम उम्र के बच्चों की है।
अयान मुखर्जी

पूर्व जीवन

मुखर्जी बंगाली फ़िल्म अभिनेता देब मुखर्जी के पुत्र हैं। उनके दादा सशाधर मुखर्जी फ़िल्म निर्माता थे जिन्होंने मुम्बई में फ़िल्मालाया स्टूडियो स्थापित किया और दिल देके देखो (1959), लव इन शिमला (1960), एक मुसाफ़िर एक हसीना (1962) और लीडर (1964) जैसी फ़िल्में दी। यह स्टूडियो अब परिवार के अन्य सदस्यों द्वारा संचालित किया जाता है। वो जॉय मुखर्जी के भतिजे हैं और काजोल तथा तनीषा मुखर्जी के चचेरे भाई हैं और रानी मुखर्जी के भी दूर के चचेरे भाई हैं।

वृत्ति

मुखर्जी ने अपना कार्य 2004 की फ़िल्म स्वदेश में अपने रिस्तेदार आशुतोष गोवरिकर के सहायक के रूप में आरम्भ किया और उसके पश्चात कभी अलविदा ना कहना में जोहर के साथ कार्य किया। फ़िल्मों से एक लघु अवकाश लेने के पश्चात, मुखर्जी ने वेक अप सिड की पटकथा लिखी और यह जोहर को दी, जिन्होंने इस पर फ़िल्म बनाने का निर्णय किया। रणबीर कपूर और कोंकणा सेन शर्मा अभिनीत यह फ़िल्म सफल रही।
मुखर्जी की अगली फ़िल्म ये जवानी है दीवानी है जो पुनः करण जोहर के धर्मा प्रोडक्शन बैनर तले बनी और रणबीर कपूर तथा दीपिका पादुकोण इसमें मुख्य भूमिका में हैं। इस फ़िल्म को टिकट खिड़की पर भारी ससफलता मिली। फ़िल्म ने सात दिन में सौ करोड़ का आँकड़ा पार कर लिया।
चतुर्विम यूक्लिडीन समष्टि में घूर्णन

गणित में चतुर्विम यूक्लिडीन समष्टि में किसी स्थिर बिन्दु के सापेक्ष घूर्णन के समूह को SO(4) अथवा एसओ(४) से निरूपित किया जाता है। यह विशिष्ट लाम्बिक समूह की चतुर्थ कोटि (के तुल्यकारिक) है।
इस लेख में घूर्णन का अर्थ घूर्णी विस्थापन है।

चतुर्विम घूर्णन की ज्यामिति

चतुर्विम घूर्णन को दो तरह से परिभाषित किया जाता है: साधारण अथवा सरल घूर्णन एवं दोहरा घूर्णन।

सरल घूर्णन

घूर्णी केन्द्र O के सापेक्ष सरल घूर्णन R, पूर्ण समतल A को O के सापेक्ष (अक्षीय-तल) के सापेक्ष नियत रखता है। A के सापेक्ष पूर्णतः लाम्बिक प्रत्येक तल B, A को किसी निश्चित बिन्दु P पर काटता है। ऐसा प्रत्येक बिन्दु P, B में R द्वारा प्रेरित द्विविमीय घूर्णन का केन्द्र बिन्दु होगा। इस तरह के सभी द्विविमीय घूर्णन समान घूर्णन कोण  से होते हैं।
अक्षीय-तल A में O से किरणें विस्थापित नहीं होती; A के लाम्बिक O से किरणें  कोण से विस्थापित होती हैं; अन्य सभी किरणें  से कम कोण से विस्थापित होती हैं।

दोहरा घूर्णन

चतुर्विम समष्टि में प्रत्येक घूर्णन R (स्थिर मूल बिन्दु के सापेक्ष), दो लाम्बिक द्विविम तल A और B का कम से कम एक युग्म, जिनमें प्रत्येक निश्चर है और इनका सीधा संकल A⊕B पूर्ण चतुर्विम समष्टि है। अतः R किसी भी तल पर उसके साधारण घूर्णन जनित करता है। लगभग सभी R के लिए (3-विमीय उपसमुच्चय को छोड़कर सभी सभी 6-विमीय घूर्णन समुच्चय) तल A में घूर्णन कोण α और तल B में β — दोनों को शून्यतर माना जाता है — भिन्न हैं। -π < α, β < π को सन्तुष्ट करने वाले असमान घूर्णन कोण α और β लगभग* R द्वारा अद्वितीय रूप से ज्ञात किये जा सकते हैं।
दुर्गाप्रसाद खत्री

दुर्गाप्रसाद खत्री (जन्म- 12 जुलाई, 1895, वाराणसी; - मृत्यु- 5 अक्टूबर, 1974) हिंदी के प्रख्यात उपन्यासकार। ये देवकीनंदन खत्री के ज्येष्ठ पुत्र थे। इनका जन्म 1895 में काशी में हुआ था। 1912 ई. में विज्ञान और गणित में विशेष योग्यता के साथ स्कूल लीविंग परीक्षा पास की। तदनंतर उन्होंने लिखना आरंभ किया और डेढ़ दर्जन से अधिक उपन्यास लिखे।
लीलावती सिंह

लीलावती सिंह लखनऊ में इसाबेला थोबर्न महाविद्यालय में एक भारतीय शिक्षक, साहित्य और दर्शन के प्रोफेसर थे। लीलावती सिंह का जन्म गोरखपुर में हुआ था, ईसाई परिवार मे। १८९५ में इलाहाबाद विश्वविद्यालय से अंग्रेजी साहित्य में डिग्री प्राप्त करने वाली दूसरी महिला थी। १९०२ में, वह स्कूल के उपाध्यक्ष बन गये थे।
सिंह ने संयुक्त राज्य अमेरिका में १८९९ और १९०० में एक दौरे पर गाया और बोला, महिला विदेशी मिशनरी सोसायटी के तत्वावधान में।</ref> 
सिंह की मृत्यु संयुक्त राज्य अमेरिका के १९०९ के व्याख्यान दौरे पर हुए थी।
त्रिभुवन अन्तर्राष्ट्रीय विमानक्षेत्र

इतिहास

इस विमानक्षेत्र का आरंभ गौचर विमानक्षेत्र के नाम से हुआ था, जो काठामांडु का एक क्षेत्र था, जहां यह विमानक्षेत्र बना था। नेपाल में आधिकारिक रूप से विमानन का आरंभ १९४९ में एक लोन ४-सीटर बीचक्राफ़्ट बोनान्ज़ा विमान के अवतरण से हुआ था। इसमें एक भारतीय राजदूत सवार थे। गौचर एवं कोलकाता के बीच पहली चार्टर उड़ान हिमालयन एविएशन के एक डैकोटा विमान में २० फ़रवरी १९५० को चली थी।
१९५५ में विमानक्षेत्र का उद्घाटन महाराज महेन्द्र द्वारा किया गया और इसे पुनर्नामकरण कर महाराज के पिता के नाम पर त्रिभुवन विमानक्षेत्र कर दिया गया। विमानक्षेत्र का नाम पुनः १९६४ में बदलकर वर्तमान त्रिभुवन अन्तर्राष्ट्रीय विमानक्षेत्र कर दिया गया। १९५७ में मूल घास उड़ानपट्टी को कंक्रीट से बनाया गया और १९६७ में 3,750-फुट (1,140 मी.) से बढ़ाकर लंबाई 6,600-फुट (2,000 मी.) कर दी गयी। १९७५ में पुनः उड़ानपट्टी की लंबाई 6,600-फुट (2,000 मी.) से बढ़ाकर 10,000-फुट (3,000 मी.) की गयी।
१९६७ में प्रथम जेट विमान की उड़ान जो त्रिभिवन विमानक्षेत्र में अवतरित हुई लुफ़्थान्सा की एक बोइंग ७०७ थी जो 6,600-फुट (2,000 मी.) उड़ानपट्टी पर उतरी थी। नेपाल एयरलाइंस कार्पोरेशन ने अपना जेट प्रचालन १९७२ में बोइंग ७२७ विमान से आरंभ किया।
मुलादी उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग, सीमित मात्रा हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। बरिशाल विभाग में, जनसांख्यिकीक रूप से, इस्लाम के अनुयाई, आबादी के औसतन ८८.१% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

मुलादी उपजिला बांग्लादेश के दक्षिणी भाग में, बरिशाल विभाग के बरिशाल जिले में स्थित है।
रोजी अकबर

रोज़ी सोफ़िया अकबर फ़िज़ियन राजनेता और फ़िजी की संसद की सदस्य हैं।  वह पूर्व स्वास्थ्य मंत्री थीं।   वह मूल रूप से बा की है और राजनीति में आने से पहले वह एडी पटेल कॉलेज की वाइस प्रिंसिपल थीं।  
अकबर 2014 के चुनाव में संसद के लिए चुनी गई  थीं, जिसमें उन्होंने 990 वोट से जीत हासिल की थे।   2018 के चुनाव में वह फिर से चुनी गईं ,  जिसमें 705 वोट मिले।
नालिताबाड़ी उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। जनसांख्यिकीक रूप से, यहाँ, इस्लाम के अनुयाई, आबादी के औसतन ९१% के करीब है। शेष जनसंख्या प्रमुखतः हिन्दू धर्म की अनुयाई है। यह मयख्यातः एक ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

नालिताबाड़ी उपजिला बांग्लादेश के उत्तरी सीमा से सटे, म़यमनसिंह विभाग के शेरपुर जिले में स्थित है।
अनी मान्तो

परिचय

वे फ्रेंच साहित्य में, उसके समकालीन परिवेश में रसी-बसी है और जिसका फ्रेंच की महान परंपरा से गहरा संबंध है। अनी फ्रेंच और हिंदी के अलावा अंग्रेजी, स्पेनिश और जर्मन जानती हैं: इतालवी और रूसी में उनकी पठन-क्षमता है और उन्होंने बीए तक संस्कृत और फारसी पढ़ी है।
अनी मान्तो ने अकेले आधुनिक हिंदी साहित्य के लिए जितना किया है उतना यूरोप और अमेरिका में शायद किसी और ने नहीं। उन्होंने पश्चिमी ध्यान भारत के ‘इंडोलॉजिकल अतीत’ से हटा कर उसके आधुनिक वर्तमान पर केंद्रित करने की अथक चेष्टा की है। निर्मल वर्मा, कृष्ण बलदेव वैद, बच्चन, नागार्जुन, केदारनाथ सिंह, अलका सरावगी, गीतांजलिश्री आदि की कृतियों के न सिर्फ उन्होंने फ्रेंच अनुवाद किए हैं, बल्कि उन्हें महत्त्वपूर्ण फ्रेंच प्रकाशकों द्वारा प्रकाशित भी कराया है। दूसरे शब्दों में उन्होंने एक अकादेमिक रहते हुए भी हिंदी साहित्य को अकादेमिक घेरे से बाहर, तथाकथित मुख्य धारा में, जगह दिलाने की कोशिश की है।
येस बैंक

येसबैंक (Yes Bank) भारत में कार्यरत निजी क्षेत्र का एक बैंक है।
खुरई विधानसभा निर्वाचन क्षेत्र

See Also

खुरई
छपरा

इतिहास

छपरा से चार मील पूरब चिरांद छपरा में पौराणिक राजा मयूरध्वज को राजधानी तथा च्यवन ऋषि का आश्रम बतलाया जाता है। चिरांद, छपरा से ११ किलोमीटर स्थित, सारण जिला का सबसे महत्वपूर्ण पुरातत्व स्थल (2000 ईस्वी पूर्व) है। यहाँ पर पुरातत्व विभाग की ओर से खंडहरों की खुदाई हो रही है और कुछ बहुमूल्य ऐतिहासिक तथ्यों के प्राप्त होने की संभावना है। छपरा से 15 मील पूरब गंडक नदी के तट पर सोनपुर स्थान है जो हरिहर क्षेत्र के नाम से विख्यात है। यहीं पर गज और ग्राह के पौरणिक युद्ध का होना बतलाया जाता है। यहाँ शिव और विष्णु के मंदिर साथ-साथ हैं। कार्तिक पूर्णिमा को सोनपुर का प्रसिद्ध मेला लगता है जो महीनों चलता रहता है। मौर्य शासक अपने हाथी ,घोड़े तक इस मेले से खरीदते थे,इससे इसकी प्राचीनता का पता चलता है। इस मेले में बहुत बड़ी संख्या में मवेशी - गाय, बैल, घोड़े, हाथी, ऊँट तथा पक्षी विक्रय के लिए आते हैं। वर्तमान में जानवरों के प्रति बढती चेतना और जागरुकता के चलते जानवरों की संख्या में पहले से कुछ कमी आयी है। केरल से हाथियों को यहाँ बेचने के लिए लानें वालों पर उच्च न्यायालय का सख्त मनाही का आदेश है। एक महीने के लिए यह विशाल मानव जमघट बन जाता है। यहाँ पहुँचने के लिए निकटतम रेलवे स्टेशन भी सोनपुर ही है। यह मेला जगजीवन रेलवे पुल के पास ही लगता है। ठंड में गंडक का पानी हाड़ कँपकपाने लायक शीतल हो जाता है। यहाँ से कुछ किलोमीटर आगे जाने पर गंगा और गंडक का संगम होता है। पहले के लोग बताते हैं कि मेला पहले संगम के पास ही होता था, पर अब संगम स्थल से कुछ दूर चला गया है। छपरा में कई कालेज और स्कूल हैं। शिक्षा का प्रसार तेजी से हो रहा है। जिले में चीनी के अनेक कारखाने हैं।
18वीं शताब्दी में डच, फ़्रांसीसी, पुर्तग़ाली और अंग्रेजों द्वारा यहाँ शोरा-परिष्करण इकाइयों की स्थापना के बाद छपरा नदी तट पर स्थित बाज़ार के रूप में विकसित हुआ। 1864 में यहाँ नगरपालिका का गठन हुआ।

कृषि और खनिज

यह शहर प्रमुख रेल व सड़क मार्ग से जुड़ा है तथा एक कृषि व्यापार केंद्र है।

उद्योग और व्यापार

शोरा और अलसी तेल प्रसंस्करण यहाँ के प्रमुख उद्योग हैं।
छपरा में भारत का सबसे बड़ा डबल डेकर फ्लाईओवर का निर्माण किया जा रहा है। गांधी चौक से नागपालिका चौक के 3.5 किमी लंबी डबल डेकर फ्लाईओवर, ₹ 411.31 करोड़ की लागत से बनाया जा रहा है, सांता क्रूज़-चेम्बूर लिंक रोड में 1.8 किमी डबल-डेकर फ्लाईओवर से अधिक है। मुख्यमंत्री नीतीश कुमार ने जुलाई 2018 में इस डबल डेकर फ्लाईओवर का आधारशिला रखा, जो जून 2022 तक पूरा होने वाला है।

शिक्षण संस्थान

इस शहर में कई पार्क, जयप्रकाश विश्वविद्यालय, बिहार विश्वविद्यालय से संबद्ध कई महाविद्यालय और कामेश्वर सिंह दरभंगा संस्कृत विश्वविद्यालय से संबद्ध एक महाविद्यालय स्थित है।

जनसंख्या

2011 की जनगणना के अनुसार छपरा शहर की कुल जनसंख्या 3,248,701 है।
सरिशाबाड़ी उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। जनसांख्यिकीक रूप से, यहाँ, इस्लाम के अनुयाई, आबादी के औसतन ९१% के करीब है। शेष जनसंख्या प्रमुखतः हिन्दू धर्म की अनुयाई है। यह मयख्यातः एक ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

सरिशाबाड़ी उपजिला बांग्लादेश के उत्तरी सीमा से सटे, मयमनसिंह विभाग के जमालपुर जिले में स्थित है।
द्विघात इंजन

द्विघात इंजन (two-stroke engine) एक प्रकार का अन्तर्दहन इंजन है जो क्रैंकशाफ्ट के एक ही चक्कर (अर्थात, पिस्टन के दो चक्कर) में ही उर्जा-परिवर्तन का पूरा चक्र (thermodynamic cycle) पूरा कर लेता है। अर्थात दो-घाती इंजन अपने ऊष्मागतिकी चक्र को पिस्टन के दो चक्रों में पूरा करता है। चतुर्घात इंजन में उर्जा-परिवर्तन का चक्र पिस्टन के चार चक्करों में पूरा होता है।
कुर्शा मठ

इतिहास

ज़ांस्कर में कर्शा सबसे बड़ा और सबसे महत्वपूर्ण मठ है। इसका श्रेय पद्मसंघव को जाता है, और साइट पर प्राचीन रॉक-कोरीविंग हैं। सबसे पुरानी शेष संरचना, एक अवलोकीतेश्वर मंदिर, चुक-शिक-जला, में दीवार चित्रों को शामिल किया गया है जो इसे रीनचें झांगपो (9 880-9 55) के युग के साथ जोड़ते हैं।
मठ, दलाई लामा के छोटे भाई के नियंत्रण में है। चैपल में अपनी सीट के पीछे, लोसा चो रेन्पोचे की एक प्रतिमा है, जिसे 1 9 60 के दशक में ल्हासा से लाया गया था और कार्नेलिस और फ़िरोज़ा सजावट के साथ एक स्वर्ण मुकुट है। सबसे महत्वपूर्ण त्योहार, जिसे कार्शा ग्रस्टर के रूप में जाना जाता है, को 11 वें तिब्बती माह के 29 वें दिन 26 वें दिन नकाबपोश चैलेंज के साथ आयोजित किया जाता है, जो आम तौर पर जनवरी में होता है।
पश्चिमी हिमालय के क्षेत्र में खेसा की दौड़ के मोहन अतीत में प्रमुख थे। सम्राट कनिष्क द्वारा स्थापित कुशन वंश के समय से इस क्षेत्र में मोनस बौद्ध रहा है। मोन्स गांव में ज़ांस्कर घाटी में प्रमुख आबादी हैं और कहा जाता है कि कन्याक्ष की अवधि से जुड़े आर्यन की दौड़ में शामिल होने के कारण उनकी विशेषताएं स्थानीय जनजातियों के साथ या मंगोलियाई लोगों से मेल नहीं खातीं। मुख्य झांस्कर घाटी में कुर्सा मठ सहित 30 मठों, गुफाओं और मंदिरों का निर्माण करने के लिए मोन्स का श्रेय दिया जाता है; उनके द्वारा बनाए गए अन्य मठों में से कुछ हैं: टीटा, मुनी, फुगताल, पुणे, बर्डल, टोग्रिमो, पद्म, पिपिंग, तोंढे, झांगला, लिनशॉट और सुमदा। जिलागपा मठ एक और महत्वपूर्ण मठ है जो खुरशा गांव में स्थित है, जिसमें म्यूअल आर्ट्स का उत्कृष्ट प्रदर्शन है।

चोर्टेन

 कुर्शा मठ के परिसर में एक चोर्टेन एक अवतार लामा के शंकु शरीर रीनचें झांगपो बुलाया और चांदी की परत के साथ एक लकड़ी के बॉक्स में सील। भारत-पाकिस्तान युद्ध के दौरान, चोर्टेन के कवर चांदी के चादर को काट दिया गया था, जिसके परिणामस्वरूप अवशेष के लकड़ी के फ्रेम के काम का प्रदर्शन किया गया था। इसे बाद में परिष्कृत और चित्रित किया गया। 
 चोर्टेन बौद्ध की आध्यात्मिक उपलब्धि के विभिन्न चरणों न केवल स्मारक संरचना के रूप में दर्शाता है, बल्कि भौतिक शरीर (बुद्ध कपाल) को भी इंटर्नशिप करता है। चोर्टेन के गुंबद में, संतों और लामाओं के नश्वर अवशेषों को सीमित करने के अलावा, यह भी कहा जाता है कि उनके आध्यात्मिक तत्वों में उन्हें शामिल किया गया है। Chorten एक परिपूर्ण मानव शरीर के साथ की पहचान की है

आगंतुक जानकारी

यह पौडम गांव से 14 किलोमीटर (8.7 मील) है, जो खुरशन गांव में एक बहुत ही सम्मानित मठ है। गांव में एक बाजार, स्कूल, एक दवाखाना और पोस्ट और टेलीग्राफ कार्यालय हैं।   गांव में आगंतुकों के लिए दिलचस्प जानकारी ज़ांस्कर नदी में राफ्टिंग नदी के लिए उपलब्ध सुविधाओं का है; यह एक बहुत ही गड़बड़ी नदी पर पांच घंटे की सवारी है, जंसकर नदी के कण्ठ भाग में, जो एशिया की "ग्रांड कैन्यन" है, ठंड की स्थिति ठंड में है। रेमलला से राफ्टिंग शुरू होती है और पादुम (30 किलोमीटर (1 9 मील)) के पास कर्शा गांव में समाप्त होती है, जिसमें 'रेपिड्स ऑफ क्लास द्वितीय श्रेणी' में शुरुआती दिनों के लिए उपयुक्त माना जाता है; राफ्टिंग को पूरा करने के बाद, शिविर से एक छोटी पैदल चलने से शाम की प्रार्थना के लिए कारशा मठ हो जाएगा।  भारी बर्फ की स्थिति के कारण नवंबर से मई तक ज़ांस्कर घाटी बंद हो गई है।
 लेह निकटतम हवाई अड्डा है; जबकि श्रीनगर एक अन्य हवाई अड्डा है जिसका उपयोग किया जा सकता है।   पाकिस्तान की सीमा से कारगिल (6 किलोमीटर (3.7 मील)) 240 किलोमीटर (150 मील) की दूरी पर स्थित है, जो पठम से 14 किलोमीटर (8.7 मील) दूर है) मठ से दूर है।
२०१९ पुलवामा हमला

हमला

जम्मू-कश्मीर के पुलवामा जिले के अवन्तिपोरा क्षेत्र में गुरुवार को आतंकवादियों द्वारा केंद्रीय रिजर्व पुलिस बल (सीआरपीएफ) के भारतीय सुरक्षा कर्मियों के काफिले को निशाना बनाकर हमला किया गया जिसमें अब तक लगभग ४० जवान शहीद हो चुके है और कई अन्य घायल भी हुए है। रिपोर्ट्स में बताया गया है कि आतंकियों द्वारा इस्तेमाल किया गया वाहन महिंद्रा स्कॉर्पियो था जिसमें ३०० किलोग्राम से अधिक विस्फोटक था। घायलों को हमले की जगह से २० किमी दूर श्रीनगर के सेना बेस अस्पताल में ले जाया गया। इस हमले की ज़िम्मेदारी पाकिस्तान स्थित आतंकवादी समूह जैश-ए-मोहम्मद ने जिम्मेदारी ली।
इसके बाद उन्होंने हमलावर आदिल अहमद डार उर्फ आदिल अहमद गादी टेकरनवाला उर्फ वकास कमांडो का एक वीडियो भी जारी किया, जो काकापोरा का निवासी था, जो एक साल पहले इस समूह से जुड़ा था।

जाँच

राष्ट्रीय जांच एजेंसी जम्मू और कश्मीर पुलिस के साथ इस हमले की जांच करेगी। जबकि प्रारंभिक जांच में बताया गया है कि कार में लगभग ३०० किलोग्राम से अधिक विस्फोटक था।
रेलगाड़ी

रेलगाड़ी शब्द दो शब्द रेल और गाड़ी से मिलकर बना है जिसका अर्थ होता है रेल (अब हिन्दी में इसे रेल की पटरी या सिर्फ पटरी कहते हैं) पर चलने वाली गाड़ी। 28दूसरे शब्दों में एक रेलगाड़ी या ट्रेन वाहनों (डिब्बों) की एक जुड़ी हुई श्रृंखला है जो एक निश्चित स्थायी पथ पर चलकर माल और सवारियों को एक स्थान से दूसरे स्थान पर पहुँचाती है। यह पथ आमतौर पर दो पटरियों से बना होता है, लेकिन यह एक पटरीय या मेग्लेव गाइडवे भी हो सकता है। ट्रेन के लिए प्रणोदन एक अलग लोकोमोटिव या स्वयं-प्रणोदित एकाधिक ईकाइयों की विशिष्ट मोटरों के द्वारा प्रदान किया जाता है। अधिकतर आधुनिक गाड़ियों डीजल इंजन या बिजली के इंजन जिन्हें रेलगाड़ी के ऊपर से जा रहे बिजली के तारों से बिजली मिलती है, द्वारा चलाई जाती हैं पर 19 वीं सदी के मध्य से 20 वीं शताब्दी तक यह भाप के इंजनों से चलती थीं। ऊर्जा के अन्य स्रोत जैसे घोड़े, रस्सी या तार, गुरुत्वाकर्षण, न्युमेटिक और गैस टर्बाइन के द्वारा भी रेलगाड़ी चलाना संभव हैं।
व्हीट स्वाय-बोर्न मोजेक वाइरस

व्हीट स्वाय-बोर्न मोजेक वाइरस एक पादप विषाणु है।
पालचलित जहाज़

पालचलित जहाज़ (sailing ship) किसी भी बड़े पवन द्वारा चलने वाले जलीय जहाज़ को कहते हैं। इनपर कई पाल (sail) लगे हुए होते हैं जिनसे वह वायु के प्रवाह को स्वयं को धकेलने के काम लाते हैं। पारम्परिक रूप से पालचलित कहलाने के लिये किसी जहाज़ पर कम-से-कम तीन मस्तूल (mast) होने आवश्यक हैं जिनपर कई पाल लगे होते हैं। इस से छोटे जहाज़ों को नौका (boat) की श्रेणी दी जाती है। पालों के संगठन के आधार पर यूरोप में पालचलित जहाज़ों की कई स्थापित श्रेणियाँ थीं: स्कूनर (schooner), बार्क (barque या bark), ब्रिग (brig), बार्केन्टीन (barquentine), ब्रिगेन्टीन (brigantine) और स्लूप (sloop)।